gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
BUDGET : આ છે જેટલીના આકરા નિર્ણયો
You need an iframes capable browser to view this content.
ફૉરેન ઇન્વેસ્ટમેન્ટ પ્રમોશન બોર્ડ નાબૂદ કરવાનો નિર્ણય
ઇન્કમ-ટૅક્સનું રિટર્ન સમયસર ફાઇલ નહીં કરો તો આવતા વર્ષથી થશે ૧૦,૦૦૦ રૂપિયાનો દંડ
પોતાનું ઇન્કમ-ટૅક્સનું રિટર્ન સમયસર ફાઇલ ન કરતા કરદાતાઓએ ૨૦૧૮-’૧૯ના આકારણી વર્ષથી ૧૦,૦૦૦ રૂપિયા સુધીનો દંડ ચૂકવવા તૈયાર રહેવું પડશે.
ફાઇનૅન્સ બિલ-૨૦૧૭ની નોંધમાં જણાવવામાં આવ્યું હતું કે ‘કરદાતાઓ રિટર્ન સમયસર ફાઇલ કરે એ સુનિશ્ચિત કરવાના હેતુસર ઇન્કમ-ટૅક્સ ઍક્ટમાં નવી જોગવાઈ ૨૩૪જ્ ઉમેરવાની દરખાસ્ત છે. ૨૦૧૮-’૧૯ના આકારણી વર્ષ અને ત્યાર બાદ સમયસર રિટર્ન ન ફાઇલ કરતા કરદાતાઓ પાસેથી એ જોગવાઈ હેઠળ ફી વસૂલ કરવામાં આવશે. આકારણી વર્ષની ડ્યુડેટ પછી પણ ૩૧ ડિસેમ્બરે કે એ પહેલાં રિટર્ન ફાઇલ કરવામાં નહીં આવ્યું હોય તો ૫૦૦૦ રૂપિયા ફીપેટે વસૂલ કરવામાં આવશે અને અન્ય કેસોમાં કરદાતાએ ૧૦,૦૦૦ રૂપિયા ફીપેટે ચૂકવવા પડશે.’
જોકે જેમની કુલ આવક પાંચ લાખ રૂપિયાથી વધુ ન હોય એવા નાના કરદાતાઓ પાસેથી રિટર્ન વિલંબથી ફાઇલ કરવાના કિસ્સામાં મહત્તમ ૧૦૦૦ રૂપિયા ફીપેટે વસૂલ કરવામાં આવશે. આ સુધારા ૨૦૧૮ની પહેલી એપ્રિલથી અમલી બનશે.
ફૉરેન ઇન્વેસ્ટમેન્ટ પ્રમોશન બોર્ડ નાબૂદ કરવાનો નિર્ણય
નાણાપ્રધાન અરુણ જેટલીએ બજેટમાં ફૉરેન ઇન્વેસ્ટમેન્ટ પ્રમોશન ર્બોડ (FIPB) નાબૂદ કરવાની જાહેરાત કરી હતી. FIPB એક એવી સંસ્થા છે જે ૫૦૦૦ કરોડ રૂપિયા સુધીના વિદેશી રોકાણની દરખાસ્તોને મંજૂરી આપે છે.
નાણાપ્રધાને જણાવ્યું હતું કે ફૉરેન ડાયરેક્ટ ઇન્વેસ્ટમેન્ટ (FDI) પૉલિસીને હજી વધુ ઉદાર બનાવવા વિશે વિચારણા કરવામાં આવી રહી છે.
FIPBએ FDIની અરજીના ઑનલાઇન પ્રોસેસિંગ અને ઈ-ફાઇલિંગનો સફળપણે અમલ કર્યો છે. હવે આપણે એ સ્તર પર આવી ગયા છીએ જ્યાં FIPBને તબક્કા વાર રીતે નાબૂદ કરી શકાય. આથી ૨૦૧૭-’૧૮માં FIPBને નાબૂદ કરવાનો નિર્ણય લેવામાં આવ્યો છે. આ સંદર્ભે સરકારની કાર્યયોજનાની જાણકારી ટૂંક સમયમાં જાહેર કરાશે.
ઑટોમૅટિક રૂટ હેઠળ ન હોય એવાં સેક્ટર્સમાં રોકાણ માટે અત્યાર સુધી FIPBની મંજૂરી આવશ્યક રહેતી હતી.
દેશમાં ૯૦ ટકા કરતાં વધુ વિદેશી રોકાણ ઑટોમૅટિક માર્ગે આવે છે. હાલમાં FIPB મંજૂરી હેઠળના માર્ગે ભારતમાં આવતા FDIની અરજીઓ માટે FIPB સિંગલ વિન્ડો ક્લિયરન્સ ઑફર કરે છે.
ઑટોમૅટિક રૂટ હેઠળનાં સેક્ટર્સમાં FIPBની આગોતરી મંજૂરી મેળવવી આવશ્યક નથી. એમાં માત્ર ક્ષેત્રીય કાયદાઓ જ લાગુ પડે છે. ૧૯૯૦ના પ્રારંભમાં આર્થિક ઉદારીકરણની ઝુંબેશના ભાગરૂપે FIPBની રચના વડા પ્રધાનના કાર્યાલય હેઠળ કરવામાં આવી હતી.
રાજીવ ગાંધી ઇક્વિટી સેવિંગ્સ સ્કીમના લાભ તબક્કાવાર નાબૂદ કરવામાં આવશે
અગાઉની UPA સરકારે ૨૦૧૨માં શરૂ કરેલી રાજીવ ગાંધી ઇક્વિટી સેવિંગ્સ સ્કીમ હેઠળ શૅરબજારમાં મૂડીરોકાણ પર ઉપલબ્ધ ૨૫,૦૦૦ રૂપિયા સુધીની કરરાહત મળે છે એને આકારણી વર્ષ ૨૦૧૮-’૧૯થી તબક્કાવાર નાબૂદ કરવાની દરખાસ્ત કેન્દ્રના બજેટમાં કરવામાં આવી છે. સરકારે નોંધ્યું છે કે બહુ થોડા લોકોએ આ ડિડક્શનનો લાભ લીધો છે.
કેન્દ્રના ૨૦૧૨-’૧૩ના બજેટમાં આ ટૅક્સ સેવિંગ સ્કીમ રજૂ કરવામાં આવી હતી અને એને પછી બીજા વર્ષે પણ વિસ્તારવામાં આવી હતી. આ સ્કીમ શૅરબજારમાં પ્રથમ વાર રોકાણ કરનારાઓ માટેની છે. ૨૦૧૩-’૧૪માં આ સ્કીમના લાભાર્થીઓની આવકની મર્યાદા ૧૦ લાખથી વધારીને ૧૨ લાખ કરવામાં આવી અને સતત ત્રણ આકારણી વર્ષ સુધી વર્ષે ૫૦ ટકા અથવા વધુમાં વધુ ૫૦,૦૦૦ રૂપિયાનું મૂડીરોકાણ વ્યક્તિની કરપાત્ર આવકમાંથી બાદ કરવાની જોગવાઈ (આવકવેરાની કલમ ૮૦CCA) કરવામાં આવી.
એ વખતે UPA સરકારે કહ્યું હતું કે ‘આ સ્કીમથી દેશના મૂડીબજારમાં બચતોનો પ્રવાહ આવશે અને ઇક્વિટી કલ્ચરને વેગ મળશે. આ ઉપરાંત સિક્યૉરિટીઝ બજારોમાં રીટેલ રોકાણકારોની સંખ્યા વધશે અને સમાજના દરેક વર્ગને નાણાકીય સેવાઓ પૂરા પાડવાનો હેતુ પણ સરશે.’ આમ છતાં બહુ મર્યાદિત લોકોએ આ ડિડક્શનનો લાભ લીધો છે.
ડીમૅટ અકાઉન્ટને આધાર કાર્ડ સાથે સાંકળી લેવાશે
માર્કેટ ઇન્ટરમીડિયરીઝના રજિસ્ટ્રેશન માટે થશે પેપરલેસ ઑનલાઇન વ્યવસ્થા
દેશમાં બિઝનેસ કરવાનું એકદમ આસાન બનાવવાના હેતુસર બ્રોકરેજ પેઢીઓ, મ્યુચ્યુઅલ ફન્ડો, ર્પોટફોલિયો મૅનેજર્સ અને અન્ય માર્કેટ ઇન્ટરમીડિયરીઝનાં રજિસ્ટ્રેશન તેમ જ ડીમૅટ અકાઉન્ટ્સને આધાર કાર્ડ સાથે જોડવા માટે પેપરલેસ ઑનલાઇન વ્યવસ્થાની રચનાની જાહેરાત સરકારે ગઈ કાલે કરી હતી.
નાણાપ્રધાન અરુણ જેટલીએ તેમના બજેટ-ભાષણમાં જણાવ્યું હતું કે હિસ્સેદારો, દલાલો અને સંચાલકીય માળખાનું સંકલન કરીને કૉમોડિટીઝ તથા સિક્યૉરિટીઝ ડેરિવેટિવ્ઝ માર્કેટને એકમેકની સાથે વધારે સારી રીતે સાંકળવામાં આવશે.
રજિસ્ટ્રેશન, બૅન્ક તથા ડીમૅટ અકાઉન્ટ ખોલાવવા અને વિદેશી ર્પોટફોલિયો ઇન્વેસ્ટર્સને પૅન ઇશ્યુ કરવા માટે કૉમન ઍપ્લિકેશન ફૉર્મની વ્યવસ્થા તેમ જ પ્રક્રિયા સેબી, રિઝર્વ બૅન્ક અને સેન્ટ્રલ ર્બોડ ઑફ ડાયરેક્ટ ટૅક્સિસ (CBDT) સાથે મળીને ઘડી કાઢશે.
આ વ્યવસ્થાને પગલે સંચાલકીય લવચીકતામાં વ્યાપક વધારો થશે અને ભારતીય મૂડીબજાર સુધી પહોંચવાનો માર્ગ આસાન બનશે એવું જણાવતાં અરુણ જેટલીએ કહ્યું હતું કે મ્યુચ્યુઅલ ફન્ડો અને ર્પોટફોલિયો મૅનેજર્સ વગેરે જેવાં ફાઇનૅન્શિયલ માર્કેટ ઇન્ટરમીડિયરીઝના રજિસ્ટ્રેશનની પ્રક્રિયા સેબી દ્વારા સંપૂર્ણપણે ઑનલાઇન કરવામાં આïવશે.
આ સૂચિત વ્યવસ્થાને કારણે હાલના તથા નવા માર્કેટ ઇન્ટરમીડિયરીઝનું રજિસ્ટ્રેશન આસાન બનાવવામાં મદદ મળશે અને તેઓ સેબીમાં અન્ય રેગ્યુલેટરી ફાઇલિંગ્સ ઝડપથી કરી શકશે. વ્યક્તિગત ડીમૅટ અકાઉન્ટ્સને આધાર કાર્ડ સાથે જોડવાનાં પગલાં લેવામાં આવશે એવું પણ નાણાપ્રધાને જણાવ્યું હતું.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.